Lappeenrannan teknillinen yliopisto

Industrial engineering and management

Software Development Skills Front-End, Online course

<Suvi Lehtimäki>, <001673135>

1. LEARNING DIARY, < Software Development Skills: Front-End

> MODULE

**LEARNING DIARY**

**14.12.2024**

Aloitin kurssin tänään. Olen hieman hermostunut, koska en pidä koodaamisesta lainkaan. Traumatisoiduin jo ensimmäisellä Pythonin perusteet kurssilla, koska se oli niin vierasta ja vaikeaa. Minun pitää saada tehtyä vielä kuusi opintopistettä ohjelmistotuotannon sivuaineeseen, ja tällä kurssilla voin saada niistä kasaan kolme.

Tämä kurssi tuntuu vaikealta, koska materiaalit on englanniksi ja asia vierasta. Katsotaan, kuinka tästä selviydyn. Opiskelijakaverini Kata oli tehnyt tämän kurssin viime vuonna ja suositteli minulle tätä.

Minun piti asentaa Git, mutta se tuntui aika epävarmalta, koska olisi pitänyt ladata netistä jokin paketti koneelle. Pyysin apua opiskelija kaveriltani Katalta, joka kertoi, että voin hakea toisen koodi ohjelman ja sitten siirtää tiedot Git:iin. Katsoin Git-ohje vídeoita ja kyselin Chat GPT:ltä ohjelmasta vielä suomeksi ja opin, että Git on versionhallinta työkalu, joka näyttää muutokset, joita käyttäjät ovat tehneet. Videolla näytettiin, kun kaksi eri käyttäjää oli muuttanut koodia ja toisen muutos oli punertavalla pohjalla ja toisen vihertävällä.

Sain eilen ladattua Visual Studio Coden, koulukaverini neuvoi minua käyttämään sitä.

**15.12.2024**

Tänään katsoin ensimmäisen luentomateriaalin, jossa näytettiin yksinkertaista html-sivua. Luento oli hyvä, ja visuaalisesti esitetty. En löytänyt vastaavaa kohtaa omasta Visual Codestani ja otin yhteyttä koulukaveriini Kataan, joka neuvoi, että miten saan avattua html-dokumentin, mikä olikin ihan helppoa. Kata kertoi myös tutoriaaleista, joiden kanssa saa tehtyä koko kurssin ja se tieto huojensi minua. Tänään katson vain tämän luennon, koska ilta alkaa olla jo aika pitkällä. Huomenna siirryn ensimmäisen tutoriaalin pariin.

**16.12.2024**

En saanut tehtyä kurssin eteen mitään, vaikka piti. Olin työpäivästä ihan väsynyt ja tulin siihen tulokseen, että uutta minulle vierasta asiaa ei kannata yrittää opetella väsyneenä.

**17.12.2024**

Jännitin kurssimateriaaleja, koska ne on englanniksi ja päätinkin käyttää työmatka-aikaani tunnin verran FRONT END välilehden tutoriaalivideon kuunteluun. Olin iloisesti yllättynyt siitä, että ymmärsin lähestulkoon kaiken, mitä videon tekijä puhui ja tämä kokemus hieman madaltaa kynnystä tarttua toimeen myöhemmin tällä viikolla.

**21.12.2024**

On lauantai ja olen varannut tämän viikonlopun tämän kurssin tekemiseen. Nyt minulla ei ole yhtään tekosyytä olla aloittamatta kurssia.

Niinpä siirryin kurssimateriaalin videon pariin ja *sain tuotua ensimmäisen valokuvan VS Codeen Images kansioon, jonka tein videon avulla.* Hetkeä myöhemmin onnistuin hävittämään sen, kun klikkailin jotain muuta.

Tein uuden kansion, eikä kuva pysynyt kyydissä vieläkään. Aika ärsyttävää.

Minua harmittaa, että en oikein ymmärrä tätä GitHuB:in roolia tässä. On syntynyt käsitys, että se säilyttää ”pilvessä” projektiani ja sitä kautta myös muut voisivat käyttää sitä. Täytyy kysellä lisää Chat GPT:ltä, jotta pääsen kärryille mitä olen tekemässä. Huomaan, että oma asenne on vähän negatiivinen, vaikka uuden oppimiseen pitäisi aina lähtökohtaisesti suhtautua positiivisesti.

Tsiisus, mä sain toimimaan sen ”!enter”ja ne koodit tuli munkin työpöytään kuten videolla ☺ Happy, happy!

Chat GPT antoi muuten hyvän kokonaiskuvan ja koodiakin, jolla saan Git Repositoryyn siirrettyä, mutta en tiedä vielä sainko sitä toimimaan, koska kun menin Teminaliin, niin se herjasi, että kaikkea sisältöä ei voi käyttää.

No tässä koko päivän näpyteltyäni vähän sitä sun tätä en ole edennyt vielä mihinkään. Tein Figmaan profiilin ja yritin viedä kuvat sinne, mutta en onnistunut. Luulen, että siinä pitäisi olla maksullinen versio. Sitten videolla kerrottiin, että koko Figmaa ei ole pakko ottaa, jos ei halua, Bradtraversy käyttäjä on tehnyt GitHubiinkin ”landing-pages”, jota en tietystikään löytänyt, kunnes jotain ihmeen kautta eksyin jonkin toisen käyttäjänimen kautta sattumalta sivuille. Sieltähän ne kuvatkin löytyivät. Huh helpotus.

Nyt on pylly jo puutunut ja ehkä ulkoilu koiran kanssa voisi olla paikoillaan. Videota olen päässyt eteenpäin huimat kahdeksan minuuttia, joten tämä päivä on mennyt enemmänkin jahkailuun ja epävarmuuteen tämän tekemisen kanssa.

Tunnistan, että minulla on ihan selkeitä asenneongelmia tehtävän tekoon, ja kun saan tämän kurssin suoritettua, toivon, että myös asenteeni jatkossa vastaavanlaisiin ongelmatilanteisiin paranee.

*Jos jotain hyvää, niin olen ainakin oppinut, että ihan tällaisella video opastuksellakin voi nykyään lähteä tekemään nettisivuja, vaikka muita tietoja ei aiheesta juurikaan olisi.*

Nyt kuulkaas sain ihan omin pikku kätösin ladattua zip-fileksi tuon Main-kansion GitHubista ja videon ohjeella sain kuvatkin VS Codeen. Ai, että se tuntukin hyvältä, eikä oikeasti ollut yhtään vaikeaa, jahka pääsin niihin kuviin kiinni vaan ensiksi ☺

On ihan pakko laittaa oikein kuva tähän todisteeksi:

Kuva, joka sisältää kohteen teksti, Multimediaohjelmisto, ohjelmisto, Grafiikkaohjelmisto

Kuvaus luotu automaattisesti

**22.12.2024**

Juttelin eilen Katan kanssa ja kävi ilmi, että tämän vuoden kurssityö on näköjään eri, kuin se mitä Kata teki viime vuonna. No mitäs tuosta, Kata osasi tsempata, että seuraamalla tutoriaalia valmista tulee. Näin siis aion toimia. Voi olla, että kurssilla odotetaan, että koodailisin jotkut hienot nettisivut, mutta aion tehdä tutoriaalin materiaaleilla, koska sillä lailla saan minimoitua muuttuvien asioiden määrää ja keskittymään pelkästään siihen, että saan kurssityön valmiiksi.

*Tänään opin luomaan VS Codeen kansioita ja tiedostoja. Huomasin, että pitää todella tarkkana katsoa joka klikkaus, koska ohjaaja tekee automaattisesti asioita, joita aloittelija ei tiedä ja siitä syystä kansio voi syntyä väärään paikkaan, jos ei huomannut, että hän klikkaa tyhjää tilaa ennen kansion luomista.*

Mukavaa on, että tutoriaalin tekijällä näyttää olevan Macbook kuten itselläkin, joten kaikki näyttää samalta.

*En tiennytkään Google fonteista ja opin tänään hakemaan niitä ja lisäämään ne komentoriville. Lisäksi laitoimme asetuksista koodin muotoilijan päälle ja harjoittelin miten koodirivi näkyy todellisuudessa ”GoLive” tilassa. Jee, minunkin kirjoittama ”Hello” teksti pöllähti sinne!*

Muutin tutoriaalin katsomista niin, että katson sitä tabletilta ja yritän koneella tehdä perässä. Ongelmana oli, että joudun kelaamaan videota, enkä tietysti osannut sitäkään tehdä, kun taaksepäin kelaus nappula ei toiminut. Pyysin vanhinta (10-v) tytärtäni auttamaan ja hän näppärästi näytti, että ihan vain tuplanäpäytyksellä näytössä saa videon kelattua 10 sek. suuntaansa. Samalla sain opastusta, että oikealla näytössä on valikko, josta pääsee suoraan videon eri kohtiin. *Opin siis käyttämään hieman paremmin myös Youtubea.* En tiedä lukeeko kukaan oikeasti tätä päiväkirjaa, mutta jos lukee, niin täällä kirjoittelee ei nyt ihan dinosaurus, mutta 1980-luvulla syntynyt perheenäiti, jolla ei juurikaan ole ollut aikaa videoita katsella.

Nyt on hyvä mieli, kun ensimmäinen konkreettinen asia toimi. Ehkä tästä vielä tulee jotakin. Ainoa ongelma oli, että tuon ”Hello” tekstin lisäksi, minulla näkyi osa koodista, mutta *osasin korjata sen komentorivillä ihan vain lisäämällä netissä näkyvän teksin eteen ”<,” jolloin järjestelmä ymmärsi, että tekstiä ei ole tarkoitus näyttää nettisivuilla.*

Koodauksessa minulle tuli useita virheitä. Vaikka tein juuri kuten videolla, niin silti oma näyttöni ei esim. tehnyt <li> merkkejä samoihin kohtiin. Aluksi lisäilin niitä käsin, mutta sitten sivuille tuli tyhmiä välejä, joten poistin näitä.

*Tässä huomasin, että en osaa laittaa aaltosulkeita, eikä tutoriaalin tekijä tietystikään neuvonut sellaista perusasiaa, mutta onneksi Chat GPT auliisti kertoi, kuinka saan ne tulemaan. Huomaan, että minulle tulee monia muitakin pieniä asioita vastaan, joten opin muutakin kuin vain html:ää.*

**30.12.2024**

Kurssin tekeminen jatkuu. Olen oppinut, että seuraamalla videota ja yrittämällä itse tehdä perässä tulee aika paljon sellaisia virheitä, jotka ovat täysin turhia. Nyt päätin kopioida koodit ja muutella niitä ”omien sivujen” mukaisiksi, jotta pääsen eteenpäin. Muuten tekeminen on sitä, että seuraan kaksi tuntia videota ja pääsen 10-minuuttia eteenpäin. Olen lopulta niin turhautunut ja väsynyt, että koko koodaaminen tuntuu taas tylsältä. Niinpä päätin kokeilla tätä tapaa. Näin saan jotain valmista ja pystyn minimoimaan turhia virheitä. Uskon, että opin näin vähintään saman kuin aiemmallakin taktiikalla, mutta huomattavasti jouhevammin ja aiheeseen ei jää niin negatiivista kuvaa.

Nyt kun aloin katsomaan tutoriaalia uudelleen, niin sen lisäksi, että voin hakea fontteja Googlesta, niin *voin hakea samalla tapaa iconeita CDNJS:stä.*

**31.12.2024**

*Opin myös, että lataamalla lisäosan ”live server” VS-Codeen, se päivittää tiedot automaattisesti joka kerta kun tallennan. ”Format on save” korjaa muotoilut puolestani, eli jos epähuomiossa olen kirjoittanut koodin väärään ”tabulaattorikohtaan”, niin laajennus korjaa paikan, kun teen tallennuksen.*

Videolla koodaaja käyttää <ul> ja <li> komentoja paljon, joten selvitin, että mitä ne tarkoittavat. <*ul> määrittää, että kyseessä on järjestämätön lista, jonka kohteet näytetään luettelomerkein. <li> taas edustaa listan yhtä kohdetta. Samalla opin, että jos haluaa järjestetyn listan, esim. numeroidun listan, niin tulee kirjoittaa <ol>.*

*”btn” kertoo, että nyt tehdään nappula ja sen jälkeen voidaan määrittää vielä väri. Iconit saadaan näkyviin i.fas komennolla, jonka jälkeen on lyhyt valinnat kullekin iconille.*

*Style CSS kohdassa määriteltiin ensin marginaalit kaikille 0, jotta tiedetään mistä lähdetään liikkeelle. Taustaväri saadaan valkoiseksi valitsemalla #fff; selvittelin lyhenteen taustaa ja kävi ilmi, että se muodostuu punaisen vihreän ja sinisen värin intensiteetistä, ja heksadesimaaliväreinä, kun kaikki nämä kolme ovat maksimissaan (255), niin tuloksena on valkoinen väri ☺*

*”Padding” komennolla saan muokattua tekstien välejä ja ”transition” kohdasta voin muokata, että vaihtaa väriä tietyn ajan kuluttua.*

*Laittamalla väri globaaliksi muuttujaksi scopessa, se saadaan näkyviin kaikkialla ohjelmistossa.*

*Conteiner pitää kuvan oikeassa kohtaa näyttöä.*

Videolla koodaaja käyttää <div> komentoa, josta en tiennyt mitä se tarkoittaa, mutta sain googlettelemalla *selville, että sillä ei ole suurta merkitystä järjestelmässä, vaan sitä käytetään enemmän sisällön ryhmittelyyn.*

**1.1.2025**

Tänään jatkoin tutoriaalia kohdasta, jossa muotoiltiin tekstiä. *Opin, että ”span” on elementti, jolla voidaan muotoilla ja ryhmitellä tekstiä, mutta se ei itsessään kerro selaimelle mitään erityistä. <span> kertoo, että teksti jatkuu samalla rivillä.*

*i.class =fas. fa-check antaa tsekkausmerkin jokaisen listan asian eteen.*

Kuuntelin tänään myös lisää luentoja ja siellä kerrottiin, että *id:eitä voi olla vain yksi, kun class voi olla useampi. Lisäksi luennolla käsiteltiin nettisivujen struktuuria; header, eli otsikko, nav, eli navigaatio, footer, eli alatunniste, joka pon aina viimeisenä ja siitä selain tietää, että sivu loppuu, sekä article, joka tarkoittaa itsenäistä sisältöä, kuten tekstiä tms. ja main, joka pitää sisällään pääsisällön, eikä sisällä navigaatiota, tai muita sivuvalikoita ja on yhden sivun pituinen.* Luentovideolla kerrottiin myös lomakkeiden tekemisestä, mikä kiinnosti minua, koska diplomityössä olisi helppo kerätä tietoa lomakkeen avulla. *Lomakkeella id:n lisäksi tulee olla nimi ja arvo.* Pidin luennon tavasta opettaa, asiat käytiin tiiviisti läpi ja annettiin koodiesimerkki videolla.

**2.1.2025**

Tänään kuuntelin luentoa Javascriptistä. *Opin, että sillä ei nimestä huolimatta ole mitään tekemistä Javan kanssa, vaan nimi on oikeasti ECMAScript. Kieli on alun perin kehitetty selaimille, mutta sitä tai sen sukulaisia käytetään nykyään mobiilisoftan kehityksessä, peleissä ja servereillä.*

*Sitä voidaan käyttää sisällyttäen se sivuun tai linkkaamalla ulkoiseen kansioon. Kansiot pitäisi pitää niin, että jokaisella kielellä on omansa. Javascriptin kieli on C-kielelle sukua. Siinä voi tehdä muuttujia ja kommentteja, for-loopeja ja while loopeja. Videolla näytettiin koodaamista ja kuinka voidaan luoda useita arvoja yhdelle datatyypille. Esimerkkinä oli opiskelija, jolle annettiin opiskelijanumero.* Videolla koodausosuus mustalla pohjalla näkyi hyvin, mutta valkoiselle tuleva lopputulos ei näkynyt lainkaan. Tämä aiheutti vähän ongelmia asian seuraamisen kanssa.

Sen verran ymmärsin, että kun lisättiin ”add text button”, niin se ei löytänyt sitä syystä, että Javascript tuli ohjelmassa vasta myöhemmin rivillä 50 jotain.

**3.1.2025**

Tänään jatkoin tutoriaalin katsomista. *Opin, että värikoodi ccc on vaalean harmaa.* Minua häiritsee hieman hyppiminen CSS:n ja Index.HTML:n välissä ja huomaan, että en aina pysy perässä siinä missä kohtaa opettaja on sivuja. Hän saattaa vaihtaa välilehteä sanomatta siitä. Kyselin lisätietoja Chta Gpt:ltä, että *mikä merkitys näillä eri toiminnoilla on: HTML, CSS ja Javascript ja sain vastaukseksi, että yhdessä niiden avulla voidaan luoda täydellinen nettisivu. HTML määrittää sisällön ja rakenteen verkkosivulle, CSS puolestaan vastaa tyylistä ja ulkoasusta ja mahdollistaa sen, että eri laitteilla voidaan käyttää samaa sivustoa käyttäjäystävällisesti. Javascriptin avulla saadaan verkkosivuille tehtyä interaktiivisuutta ja se mahdollistaa reagoimisen toimintoihin, esim. lomakkeen klikkaus. Mietin asiaa ihmisen kautta ja tulin tulokseen, että HTML on ihminen itsessään, CSS on ihmisen vaatteet ja asusteet ja Javascript on ihmisen henki ja persoona. Näin minun on helpompi hahmottaa ja sisäistää tätä uutta asiaa.*

*Position: relative saa määrättyä, että otsikko pysyy oikealla paikallaan. Samalla opin, että kun määritetään px, niin ensin annetaan arvo ”top” eli ylös ja sitten ”bottom” eli alas (siis se missä kohtaa alkaa näyttämään tekstiä ja mikä on ns. marginaalia).*

*Kun tutoriaalissa luotiin hamburger-menu nappulaa, niin opin, että se tehdään HTML:n puolella, eikä näy vielä, koska se pitää ”muotoilla” CSS:n puolella. Z-indexillä saa tuotua hampurger-menu nappulan eteen, niin että mikään ei peitä sitä.*

Yleisesti kurssista sanoisin, että opin tässä paljon muutakin kuin vain HTML:ää. Minulle oli iso askel jo pelkkä Visual Studion lataaminen, GitHub käyttäjätunnusten luonti ja tiedostojen siirto sinne. Youtube videonkaan automaattista 10. sek kelaustakaan en osannut, ennen tätä kurssia ☺ Puhumattakaan siitä, että kas vain näin sain tuotua tiedot App-netlify.com:iin ja julkaistua nettisivuksi. Näiden lisäksi kuvasin ihka ensimmäistä kertaa näyttövideon äänellä ja koska tiedosto oli liian iso vietäväksi GitHubiin, yritin ensin pakata sen zip-tiedostoksi ja palauttaa sinne. Eipä onnistunut koon puolesta vieläkään. Niinpä keksin ladata sen OneDriveen ja jakaa linkin kaikkien kanssa, jotta opettajakin voi katsoa sen. Ei kannata kaivella popcorneja esiin, että ei vaan tukehdu, sillä uskon tämän aikaansaannokseni aiheuttavan huvittuneisuutta, mutta kaikki me aloitamme jostakin ☺

Linkki videoon:

<https://lut-my.sharepoint.com/personal/suvi_lehtimaki_student_lut_fi/_layouts/15/stream.aspx?id=%2Fpersonal%2Fsuvi%5Flehtimaki%5Fstudent%5Flut%5Ffi%2FDocuments%2FSyyslukukausi%202024%2FSoftware%20Development%20Skills%5FFront%5FEnd%2FNäyttötallennus%202025%2D01%2D03%20kello%2020%2E56%2E10%2Emov&referrer=StreamWebApp%2EWeb&referrerScenario=AddressBarCopied%2Eview%2Ee7dd1c74%2Dd985%2D4102%2D9ddd%2Df366c1e7f6ec>

[Näyttötallennus 2025-01-03 kello 20.56.10.mov](https://lut-my.sharepoint.com/:v:/g/personal/suvi_lehtimaki_student_lut_fi/EULjVaMYhFJOi1fZYV2d-3YBsI-wvoJ-Qr4oa2TVjuWs4A?nav=eyJyZWZlcnJhbEluZm8iOnsicmVmZXJyYWxBcHAiOiJPbmVEcml2ZUZvckJ1c2luZXNzIiwicmVmZXJyYWxBcHBQbGF0Zm9ybSI6IldlYiIsInJlZmVycmFsTW9kZSI6InZpZXciLCJyZWZlcnJhbFZpZXciOiJNeUZpbGVzTGlua0NvcHkifX0&e=he64dc)